Odense Adresse-Contoirs Efterretninger, 1848-10-12
(Af et Brev fra Gothenborg af 27 Septbr.) Jdag afgik alle Dampskibene, som bragte Resten af de kjære svenske Tropper til deres Hjem. Kommandeuren for den danske Transportslaade, Fischer, blev baaren paa Skuldrene af de svenske Officerer og to Musikkorpser spillede, meest den tappre Landsoldat", som Officerer og Menige istemte. Ved Afseilingen løde mangfoldige rungende Hurraer afvexlende for Danmark og Sverrig og for de danske og svenske Brødre, og jeg bad - Amen til al den trofaste Broderglæde, som lyste fra Alles Øine. Efterat de trende store Dampskibe, Heklan, "Geiser og, Skirner" vare afseilede, under Salutskud, gik en stor Mængde Svenske ombord paa det sidste, Caroline Amalie", hvorfra de med røde og hvide Tørklæder tilviftede de Bortreisende Levvel. Tvende svenske Officerer, som stode Flagstangen nærmest, holdt hver ved et Hjørne af vort hellige Dannebroge og nu istemtes "Med danske Flag i Haand; derefter lød fra hundrede Munde den yndede, tappre Landsoldat, hvorpaa de Svenske stege i Land, da Skibet maatte afgaae. Fra Skibsbroen løde tusinde Levvel og Lykønskninger for de danske Brødre under Viftning med hvide og røde Tørklæder. Balth. Christensens Skrivelse til Red. af Berl. Tid. (Sluttet. See Gaarsavisen). 4) Deres Beretning omtaler endelig, at han ved sin Arrestation i 1836 var i Følge med en forhenværende Forbedringshuusfange, men den omtaler ikke, om dette Følge ikke var et reent tilfældigt og om denne forhenværende Fange overhovedet ikke var udenfor Hans Hansens nærmere Bekjendtskab eller Omgang. Jeg har Grund til at antage, at deres Samværen ved Arrestationen var aldeles tilfældig. At han, det dengang blodunge Menneske, under sit otte Dages Ophold i Kjøbenhavn skal have logeret blandt Andet hos den berygtede Bordelvært Nagel i Kongensgade, medens hans Arrestation imidlertid foregik hos, en Madame i Holmensgade, vidner vistnok om, at han paa den Tid i det Mindste har ført et noget letfærdigt Levnet, men ligesom maaskee ikke saa ganske saa gode og værdige Rigsdagsmænd kunde være ilde nok tjente med en lignende minutiens Grandskning i deres Ungdomslivs Historie, saaledes synes det i al Fald klart, at disse enkelte, med en saa hadefuld Konstfærdighed grupperede Fakta i sig selv kun bevise meget Lidet, og navnlig ikke det, hvorpaa det her kommer an, at den Paagjældende maa frakiendes sit gode Navn og udelukkes fra den Hæderspost, hvortil han ved et saa særdeles stort Antal af hans nærmeste Medborgeres Agtelse og Tillid er kaaret ligeoverfor en Modstander som Prof. Clausen, og under Angreb og Modvirken af saamange af dennes Venner i samme Egn. - 5) Bestyrelsen for Bondevennernes Selskab har i dette, som i alle andre Landdistrikter, ikke stillet nogen Kandidat uden forsaavidt og efterat det var tilmeldt samme, at Distriktets Vælgere ikke i deres egen Midte havde nogen Kandidat, de ønskede valgt. Det er Distriktets Beboere selv, der - længe for det var Bestyrelsen eller maaskee nogen Anden bekjendt, at Dhrr. Grundtvig og Clausen paatænkte at stille sig i dette Distrikt, - have besluttet Hans Hansens Kandidatur, og Bestyrelsen har først, efterat den var underrettet omdenne Beslutning, bifaldet den og optaget ham blandt Selskabets Kandidater. Om hans Agtværdighed og Hæderlighed tør Bestyrelsen efter de Vidnesbyrd, den har modtaget, ikke tvivle, og selve Valget viser da ogsaa, at disse Vidnesbyrd ikke have været ubegrundede i den almindelige Opinion i hans Egn. Hans upaaankede og usvækkede Optagelse blandt Distriktets Vælgere af hans eget Sogneforstanderskab, der dog ved maatte kjende hans Charakteer og Vandel, turde derhos allerede i sig selv være retligt tilstrækkeligt til at legitimere denne hans borgerlige Agtværdighed. Med god Føie havde Man for Kjøbenhavn ønsket, at i det Mindste enkelte Haandværkere eller saakaldte ringere Borgere maatte være komne i Betragtning ved Rigsdagsvalget, men for Landet har Bestyrelsen under de nærværende Forhold ligefrem maattet ansee det for ganske særdeles magtpaaliggende, dog at faae nogle af Huusmændenes egen Midte ind i Rigsforsamlingen. Jo mere Adgangen aabnes for de Fortrykte og Mis stemte til ad lovlig og fredelig Vei at skaffe deres Følelser Luft og deres Klager Gehør, desmindre ville disse Følelser komme til farlige Udbrud og desmindre ville disse Klager fremkalde enten Fortvivlen eller Forstyrrelser. Jmidlertid har Hans Hansens Distrikt været det aleereneste, hvor et overveiende Antal af Beboerne strax kunde forene sig om denne Huusmands Kandidatur -et andet Huusmandsvalg i Frederiksborg Amt har været Bestyrelsen fremmed og uventet - og Hensynet til Dhrr. Grundtvigs og Clausens senere paafulgte Opstilling har saameget mindre kunne bevæge Bestyrelsen, til at fravige sin Anbefaling af Hans Hansens Valg, som begge hine Mænd maatte antages i andre Distrikter eller ved Kongevalget at kunne finde deres Vei til Rigsdagen, medens Huusmandens Chance var indskrænket til dette ene Distrikt, hvori han levede og var kjendt og agtet. - Men i ethvert Fald vil denne Almuesmands Valg upaatvivlelig have een gavnlig Følge for hele Landet. Vore Loves og Øvrigheders alt for ofte vilkaarlige og skaanselløse Behandling af simple Folks Ære, Navn og Rygte vil, naar Rigsdagen skal paakiende Hans Hansens Admissibilitet, blive underkastet en Prøvelse og Dom, der neppe vil blive uden Frugter for Menigmands Retsstilling i Samfundet i flere Retninger.